English: Thank you very much, Darren Millar, for those comments. Obviously, most of those issues that you have raised are things that we have been considering very carefully. In terms of the reasons why we may reach the stage where parents would come into the justice system, there are quite clear lines that have to be taken into consideration, and the police and the Crown Prosecution Service have to have enough evidence - you have to take into account the public interest and you have to take account of the interests of the child. And as things stand at the moment, there is a proportionate response from the authorities that are involved in the system. That happens already and I thoroughly expect that to continue, and so there is certainly no question of people seeking out parents or pursuing parents. What we're going to do is to provide as much evidence and support as we possibly can and as much information as we possibly can. And I think that this will result in a change of behaviour. I know that Darren Millar says that many parents don't know about some of the support that is available, but that is linked to what we are intending to do. And this 'Parenting: Give it Time' has actually been very well used and does address all the difficult issues that parents need to address, and will be even more important as we bring in this legislation. For example, it looks at tantrums, it looks at mealtimes, it looks at potty training - all these sorts of triggers that cause great anxiety for parents. So, any response will be proportionate, as it is now. In terms of the change, what we're saying is that no physical punishment is acceptable, and that is what we want to legislate about and that's what we think is the right thing to do. Just quickly, on why we didn't - . The ComRes survey is obviously a general survey. What I've quoted is what we have commissioned ourselves. There has been quite a shift in opinion, and the opinion has been actually amongst parents, not the public as a whole. So, it is parents. For example, there's been a shift in that, in 2018, 81 per cent of parents disagreed with the statement that it is sometimes necessary to smack a naughty child - 81 per cent of those parents didn't think that was right. Two years previously, it had been 71 per cent, and it was the same questions, the same group doing it. So, there had been quite a move. And in looking at parents of children under six, I think the most recent survey has shown that only 5 per cent felt happy about using physical punishment against a child, and the actual number who were still using physical punishment was 11 per cent, but only 5 per cent of those felt that they had done the right thing. I think one of the things that has come out quite strongly in what we've heard is, when parents do actually use physical punishment against their children, how many of them bitterly regret it afterwards and it haunts them. And we have a lot of examples of that.
Welsh: Diolch yn fawr iawn, Darren Millar, am y sylwadau hynny. Yn amlwg, mae'r rhan fwyaf o'r materion hynny a godwyd gennych chi yn bethau y buom yn eu hystyried yn ofalus. O ran y rhesymau pam efallai y byddwn ni'n cyrraedd y sefyllfa pryd gwelwn ni rieni yn dod i mewn i'r system gyfiawnder, ceir amodau eithaf clir y mae'n rhaid eu hystyried, ac mae'n rhaid i'r heddlu a Gwasanaeth Erlyn y Goron gael digon o dystiolaeth - mae'n rhaid ichi ystyried budd y cyhoedd, ac mae'n rhaid ichi ystyried buddiannau'r plentyn. Ac fel y mae pethau ar hyn o bryd, ceir ymateb cymesur gan yr awdurdodau hynny sy'n rhan o'r system. Mae hynny'n digwydd eisoes a disgwyliaf i hynny barhau heb os nac oni bai, ac felly'n sicr mae'n hollol annhebygol y bydd pobl yn chwilio am rieni neu'n erlid rhieni. Yr hyn a wnawn ni yw darparu cymaint o dystiolaeth a chefnogaeth ag y gallwn ni a chymaint o wybodaeth ag y gallwn ni. Ac rwy'n credu y bydd hyn yn arwain at newid mewn ymddygiad. Rwy'n gwybod fod Darren Millar yn dweud nad yw llawer o rieni yn gwybod am y cymorth sydd ar gael, ond mae hynny'n gysylltiedig â'r hyn yr ydym ni'n bwriadu ei wneud. Ac mae 'Rhianta. Rhowch amser iddo' mewn gwirionedd wedi cael ei ddefnyddio'n dda iawn ac mae'n ymdrin â'r holl broblemau anodd y mae'n rhaid i rieni fynd i'r afael â nhw, a bydd hyd yn oed yn bwysicach wrth i ni gyflwyno'r ddeddfwriaeth hon. Er enghraifft, mae'n ymdrin â strancio, mae'n ymdrin ag amser prydau bwyd, mae'n ymdrin â hyfforddiant poti - pob math o sbardunau sy'n achosi pryder mawr i rieni. Felly, bydd unrhyw ymateb yn gymesur, fel y mae yn awr. O ran y newid, yr hyn a ddywedwn ni yw nad yw unrhyw gosb gorfforol yn dderbyniol, a dyna'r hyn yr ydym ni eisiau deddfu yn ei gylch a dyna yn ein barn ni yw'r peth priodol i'w wneud. Yn gyflym, ynghylch pam na wnaethom ni - . Yn amlwg mae arolwg ComRes yn arolwg cyffredinol. Yr hyn yr wyf i wedi ei ddyfynnu yw'r hyn yr ydym ni wedi ei gomisiynu ein hunain. Bu cryn newid mewn barn, a bu'r farn mewn gwirionedd ymhlith rhieni, nid y cyhoedd yn gyffredinol. Felly, mae'n deillio o'r rhieni. Er enghraifft, y mae newid, oherwydd yn 2018, roedd 81 y cant o rieni yn anghytuno â'r datganiad bod yn rhaid weithiau, smacio plentyn drwg - 81 y cant o'r rhieni hynny yn credu nad oedd hynny'n iawn. Ddwy flynedd cyn hynny, 71 y cant oedd y rhif, gyda'r un cwestiynau a'r un grŵp yn gyfrifol. Felly, cafwyd dipyn o symud. Ac o ran rhieni plant dan chwech, rwy'n credu bod yr arolwg diweddaraf wedi dangos mai dim ond 5 y cant oedd yn teimlo'n fodlon ynghylch defnyddio cosb gorfforol ar blentyn, a nifer y rhai a oedd yn dal i ddefnyddio cosb gorfforol oedd mewn gwirionedd 11 y cant, ond dim ond 5 y cant o'r rheini oedd yn teimlo eu bod wedi gwneud y peth iawn. Rwy'n credu mai un o'r pethau sydd wedi amlygu ei hun o'r hyn yr ydym ni wedi'i glywed, yw pan fo rhieni'n ddefnyddio cosb gorfforol yn erbyn eu plant, cymaint ohonyn nhw sy'n wirioneddol edifar am hynny wedyn, ac y mae'n hunllef iddyn nhw. Ac mae gennym ni lawer o enghreifftiau o hynny.